Държавен вестник, бр. 95, 2018 г., стр. 17

БРОЙ  95	
Д Ъ Р Ж А В Е Н  В Е С Т Н И К 	
СТР.  17  
РЕШЕНИЕ № 16
от 6 ноември 2018 г. 
по конституционно дело № 4 от 2018 г. 
Конституционният съд в състав: председа-
тел: Борис Велчев, членове: Цанка Цанкова, 
Стефка Стоева, Румен Ненков, Кети Маркова, 
Георги Ангелов, Анастас Анастасов, Гроз-
дан Илиев, Мариана Карагьозова-Финкова, 
Константин Пенчев, Филип Димитров, Таня 
Райковска, при участието на секретар-прото-
колиста Мариана Георгиева разгледа в закрито 
заседание на 6 ноември 2018 г. конституцион-
но дело № 4/2018 г., докладвано от съдията 
Гроздан Илиев.
Производството е по чл. 149, ал. 1, т. 2 от 
Конституцията на Република България във 
фазата за решаване на делото по същество.
Делото е образувано по искане на 60 
народни представители от 44-то Народно 
събрание (НС) за установяване на противо-
конституционност на Решение на Народното 
събрание от 21 февруари 2018 г. (ДВ, бр. 17 
от 23 февруари 2018 г.), с което на основание 
чл. 5, ал. 1, т. 2, предл. 2 от Правилника за 
организацията и дейността на Народното съ-
брание (ПОДНС) е освободен Валери Мирчев 
Жаблянов от поста заместник-председател на 
Народното събрание.
В искането се поддържа, че оспореното 
решение противоречи на конституционните 
разпоредби, установяващи принципа на пра-
вовата държава (чл. 4 от Конституцията), 
политическия плурализъм (чл. 11, ал. 1), пра-
вото на всеки да мисли свободно, да говори 
и действа според съвестта си (чл. 37, ал. 1), 
правото на всеки да има убеждения и да ги 
изразява (чл. 38), правото да изразява мнение 
и да го разпространява чрез слово (чл. 39), 
свободния мандат (чл. 67), както и чл. 73 от 
Конституцията, относно уредбата на органи-
зацията и дейността на Народното събрание.
Вносителите твърдят, че в мотивите към 
Решението на НС не са посочени конкретни 
случаи на превишаване на правата от страна 
на народния представител в качеството му на 
заместник-председател на НС, включително 
извършвани системно, които да формират 
фактическия състав на основанието по чл. 5, 
ал. 1, т. 2, предл. 2 ПОДНС за предсрочно 
прекратяване на мандата му.
Според вносителите решението е резултат 
на политическа целесъобразност. Твърди се, 
че народният представител е санкциониран 
за изказани от него мнения и дадени оценки 
за актуални политически събития, които не 
съвпадат с тези на парламентарното мнозин-
ство. В този аспект са развити съображения 
за противоречие с конституционните разпо-
редби, установяващи свободата на мисълта, 
забраната за ограничаване в правата поради 
убежденията си, комуникационните права 
на гражданите и политическия плурализъм.
С определение от 22.05.2018 г. Конституци-
онният съд е допуснал искането за разглеждане 
по същество и като заинтересувана институция 
в производството по делото е конституирал 
Народното събрание.
Като заинтересована страна по делото е 
конституирал и народния представител Валери 
Мирчев Жаблянов.
На основание чл. 20а, ал. 3 от Правилника 
за организацията на дейността на Конститу-
ционния съд (ПОДКС) е отправена покана 
да дадат писмено правно мнение по пред-
мета на делото: проф. д-р Емилия Друмева, 
проф. д-р Снежана Начева, проф. д-р Георги 
Близнашки, проф. д-р Пенчо Пенев и проф. 
д-р Пламен Киров.
Народното събрание и народният предста-
вител Валери Жаблянов не са се възползвали 
от предоставената им възможност да пред-
ставят писмени становища.
От поканените специалисти писмено правно 
мнение е представил само проф. д-р Пламен 
Киров. В него се поддържа становище, че и в 
трите случая, посочени в проекта за решение, 
Валери Жаблянов е изразявал лично мнение 
като гражданин и народен представител, с 
което не е ангажирал ръководството на На-
родното събрание. Това е сторил, основавайки 
се на гарантираните му от Конституцията 
права да прави предложения, да мисли сво-
бодно и действа според съвестта си, да има 
убеждения и да ги изразява. Поддържа се, че 
нарушенията, претендирани от вносителите на 
проекта за решение, всъщност представляват 
действия на Валери Жаблянов като народен 
представител, извършени в рамките на сво-
бодния му депутатски мандат. Във връзка с 
това се прави изводът, че оспореното реше-
ние за санкциониране на Валери Жаблянов 
представлява акт, с който се ограничават 
правата му поради убеждения и свободно 
изразено мнение. Поддържа се още, че реше-
нието е прието в нарушение на чл. 5, ал. 1, 
т. 2, предл. 2 ПОДНС, тъй като посочените 
в мотивите действия, извършени от Валери 
Жаблянов, не могат да се квалифицират като 
„системно нарушаване на правата“ в качест-
вото му на заместник- председател на Народ-
ното събрание. Ръководено от съображения 
за политическа целесъобразност, Народното 
събрание е извършило нарушение на чл. 86, 
ал. 2 от Конституцията, който го задължава 
при приемането на решения да се съобразява 
и спазва освен Конституцията и издаваните 
от него актове, включително ПОДНС. До-
пуснатото нарушение прави това решение 
конституционно нетърпимо и постановено в 
явно противоречие с принципа на правовата 
държава (чл. 4, ал. 1 и 2 от Конституцията). 
Изразява се становище, че оспореното ре-
шение противоречи и на чл. 11, ал. 1, чл. 37, 
ал. 1, чл. 38, чл. 39, ал. 1 и чл. 67, ал. 1 и 2